قوزئی کوره‌لی اوست سویه دیپلومات گونئی کوره‌یه سیغیندی.
گونئی کوره بیرلشمه ناظیرلیگی، قوزئی کوره‌نین اینگیلتره‌نین پایتختی لندن سفیرلیگینده وظیفه‌لی دیپلومات تی یونگ هونون عایله‌سیله بیرلیکده، قیسا بیر مدت اوّل اولارا سیغیندیغینی بیلدیردی.
بئله‌لیکله هو، قوزئی کوره‌دن جنوبا سیغینان ان یوکسک مقاملی دیپلومات اولدو.
هو، خهاجیرت سببینی، اؤلکه‌سین‌دکی رژیم‌دن دویدوغو ناراضی‌لیق و اوشاغی‌نین گله‌جگی ایله باغلی قایغی‌لاری آچیقلادی.
گونئی کوره مسئول‌لار هونون دولت قوروماسینا آلیندیغینی و بوروکراتیک عملیات‌لارین قیسا مدتده نتیجه‌لنه‌جگینی ایفاده ائتدی.
گونئی کوره مئدیاسی اوزون مدت‌دیر قوزئی کوره طرفین‌دن آختاریلان هو عائله‌سی‌نین کئچن آی کوره‌یه سیغینمیش اولا‌بیله‌جگینی ادعا ائتمیشدی.
گونئی کوره، ایکی اؤلکه آراسیندا جیدی بیر مذاکیره موضوعسو اولان سیغینماجی وضعیت‌لرینده عمومیتله اوست سویه وظیفه‌لی‌لرین هویتینی آچیقلامیر.
قوزئی کوره، گونئی کوره‌نی وطنداش‌لارینی آلداتماقلا و قاچیرماقلا گوناهلاندیریر.
